תהילים ל"ה

תהילים ל"ה הוא המזמור השלושים וחמישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-34) ומיוחס לדוד המלך. המזמור הוא אחד מארבעה עשר מזמורים הפותחים במילה 'לדָוִד'.<ref>ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד.</ref> קריאת הפרק הומלצה בספרי הסגולות כסגולה אם קמו עליך מריבים.<ref></ref>

==תוכנו של המזמור==
מזמור ל"ה מורכב מעשרים ושמונה פסוקים ומחולק לשלושה חלקים:
===א'-י'===

המזמור נפתח בבקשת המשורר מאלוהים שילחם באויביו במקומו ובשבילו: "רִיבָה ה' אֶת יְרִיבַי לְחַם אֶת לֹחֲמָי" (א'). המשורר מפרט איך בדיוק ילחם בשבילו אלוהים: "הַחֲזֵק מָגֵן וְצִנָּה וְקוּמָה בְּעֶזְרָתִי. וְהָרֵק חֲנִית וּסְגֹר לִקְרַאת רֹדְפָי אֱמֹר לְנַפְשִׁי יְשֻׁעָתֵךְ אָנִי" (ב'-ג').

המשורר מסביר את בקשתו לפני אלוהים: "כִּי חִנָּם טָמְנוּ לִי שַׁחַת רִשְׁתָּם חִנָּם חָפְרוּ לְנַפְשִׁי" (ז'), ומתחייב כי לאחר קיום בקשתו ישמח באלוהים ויברכו: "וְנַפְשִׁי תָּגִיל בַּה' תָּשִׂישׂ בִּישׁוּעָתוֹ." (ט'), "כָּל עַצְמוֹתַי תֹּאמַרְנָה ה' מִי כָמוֹךָ מַצִּיל עָנִי מֵחָזָק מִמֶּנּוּ וְעָנִי וְאֶבְיוֹן מִגֹּזְלוֹ" (י').

===י"א-י"ח===

בחלקו השני של המזמור המשורר מתאר את פעולותיהם של אויביו: "יְקוּמוּן עֵדֵי חָמָס אֲשֶׁר לֹא יָדַעְתִּי יִשְׁאָלוּנִי" (י"א), "יְשַׁלְּמוּנִי רָעָה תַּחַת טוֹבָה שְׁכוֹל לְנַפְשִׁי" (י"ב).

יתרה להתנכלויות והבגידות מתאר המשורר את חדוות שונאיו בתבוסתו: "וּבְצַלְעִי שָׂמְחוּ וְנֶאֱסָפוּ נֶאֶסְפוּ עָלַי נֵכִים וְלֹא יָדַעְתִּי קָרְעוּ וְלֹא דָמּוּ" (ט"ו).
גם את חלקו השני של המזמור המשורר חותם בהבטחה שהוא יודה לו ויהלל אותו לאחר הצלתו: "אוֹדְךָ בְּקָהָל רָב בְּעַם עָצוּם אֲהַלְלֶךָּ" (י"ח).

===י"ט-כ"ח===

בחלקו האחרון של המזמור המשורר מצפה שאויביו לא ישמחו במפלתו: "אַל יִשְׂמְחוּ לִי אֹיְבַי שֶׁקֶר שֹׂנְאַי חִנָּם יִקְרְצוּ עָיִן" (י"ט).

המשורר מתעטר בפני אלוהים שישמע לתפילתו: "רָאִיתָה ה' אַל תֶּחֱרַשׁ אֲדֹנָי אֲל תִּרְחַק מִמֶּנִּי" (כ"ב),
ושב ומחכה לגאולתו ומתפלל שידידיו ירננו בה, כמו שאויביו ושונאיו שמחו במפלתו: "יָרֹנּוּ וְיִשְׂמְחוּ חֲפֵצֵי צִדְקִי וְיֹאמְרוּ תָמִיד יִגְדַּל ה' הֶחָפֵץ שְׁלוֹם עַבְדּוֹ" (כ"ז).

המשורר חותם את החלק הסוגר של המזמור, בהבטחה כי ימשיך ויודה לאלוהים כל הזמן: "וּלְשׁוֹנִי תֶּהְגֶּה צִדְקֶךָ כָּל הַיּוֹם תְּהִלָּתֶךָ" (כ"ח).

==המזמור בליטורגיה==
* פסוק י' - מופיע בתפילת נשמת כל חי. מלבד זאת, שני חלקיו של הפסוק משמשים לפרשנויות הן בדבר הדרך הראויה לתפילה (התנדנדות בתפילה ותנועה בלתי פוסקת - כָּל עַצְמוֹתַי תֹּאמַרְנָה) והן בדבר רחמנותו של אלוהים כלפי בני האדם (מַצִּיל עָנִי מֵחָזָק מִמֶּנּוּ וְעָנִי וְאֶבְיוֹן מִגֹּזְלוֹ).
* חלק מפסוק כ"ז מצוטט בתפילת ויאתיו כל לעבדך.

==בתרבות==
* כל עצמותי - ניגון חב"ד<ref>ספר הניגונים - ניגוני חב"ד, ניגון ר"כ.</ref> שמקורו בעיירה נעוועל.<ref>[https://www.chassidus.com/audio/nigun/18-04-Koil-Atzmoisai-Tomarna-Nishams-from-Chassidim-of-Nevel-Heichal-Neginah.htm הניגון להאזנה] מתוך היכל הנגינה, באתר היכל מנחם.</ref> לניגון ביצוע של חנן בן ארי במסגרת פרויקט צמאה.<ref>[https://chabad.info/musicnews/554727/ כל עצמותי], חנן בן ארי מפרויקט צמאה באתר חב"ד אינפו.</ref>
* כל עצמותי תאמרנה - יצחק רייס.<ref>[https://www.youtube.com/watch?v=ixLbRrdqpLs כל עצמותי תאמרנה], יצחק רייס, באתר יוטיוב.</ref>
* כל עצמותי - מיכאל שניצלר באלבום לעבעדיגע ספרי תורה.

==קישורים חיצוניים==

* [https://www.929.org.il/page/602 תהילים ל"ה] מתוך פרויקט 929
* [https://www.youtube.com/watch?v=ZyvfhcbcnZ8 שיעור מפי חגי בן ארצי] באתר יוטיוב

==הערות שוליים==

לה